**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.07.2023, ora 08:00 – 04.07.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 04.07.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 03.07.2023, la ora 11:30, **Atenţionarea Hidrologică nr. 83,** valabilă în intervalul *03.07.2023 ora 12:00 – 04.07.2023 ora 06:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Olt, Ialomiţa, Siret, Prut, râurile din Dobrogea,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 03.07.2023 ora 12:00 – 04.07.2023 ora 06:00 pe râurile din bazinele hidrografice: Râul Negru – bazin superior şi afluenţi bazin mijlociu şi inferior (judeţele: Covasna şi Braşov), Ialomiţa – bazin amonte Ac. Pucioasa şi afluenţii aferenţi sectorului aval Ac. Pucioasa – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior şi afluenţi bazin mijlociu şi inferior (judeţul Prahova), Bistriţa – bazin superior şi afluenţi bazin mijlociu şi inferior (judeţele: Suceava, Harghita, Neamţ şi Bacău), Trotuş – bazin superior şi afluenţi bazin mijlociu şi inferior (judeţele: Harghita, Bacău, Neamţ, Covasna şi Vrancea), Putna – bazin amonte S.H. Colacu (judeţul Vrancea), Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa (judeţele: Braşov, Covasna, Buzău şi Prahova), Bârlad – afluenţii mici aferenţi sectorului aval S.H. Bârlad (judeţele: Vaslui, Galaţi şi Vrancea), Siret – afluenţii de stânga aferenţi sectorului aval S.H. Lungoci (judeţul Galaţi), Prut – afluenţii aferenţi sectorului aval confluenţă cu râul Elan (judeţul Galaţi), râurile din Dobrogea (judeţele: Constanţa şi Tulcea).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *BACĂU, BRAŞOV, BUZĂU, CONSTANŢA, COVASNA, DÂMBOVIŢA, GALAŢI, HARGHITA, ILFOV, NEAMŢ, PRAHOVA, SUCEAVA, TULCEA, VASLUI şi VRANCEA (15 prefecturi) - COD GALBEN*.

**RÂURI**

**Debitele au fost în creștere**, ca urmare a precipitațiilor căzute în interval și propagării, pe râurile din bazinul Someşul Mare, bazinul superior şi mijlociu al Oltului, bazinele superioare ale Argeşului, Ialomiței, Bistriței, Trotuşului, Putnei, Rm. Sărat şi Buzăului şi doar prin propagare pe cursurile inferioare ale Crişurilor.

Pe celelalte râuri, debitele au fost în scădere, exceptând râurile din bazinele hidrografice: Crasna, Barcău, Cerna, Vedea, Suceava, Moldova, Bârlad, Prut, cursul Siretului, bazinele mijlocii şi inferioare ale Oltului, Argeşului, Ialomiței, Bistriței, Buzăului, bazinele inferioare ale: Trotuşului, Putnei şi Rm. Sărat şi pe râurile din Dobrogea, unde au fost relativ staționare.

Creșteri de niveluri și debite s-au înregistrat şi pe unele râuri mici din estul țării, ca urmare a precipitațiilor căzute în interval, sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Crișul Alb, Arieș, Târnava Mare, cursul mijlociu și inferior al Mureșului (aval staţia hidrometrică Glodeni) și afluenții din bazinul inferior al acestuia, Bega, Bârzava, Caraş, Nera, pe cursurile Jiului, pe cursurile superioare ale Vişeului, Turului, Crişului Repede, pe unii afluenţi ai Oltului superior și mai mici (sub 30% din normalele lunare) pe râurile din bazinele hidrografice: Lăpuş, Bârlad, Rm. Sărat, Jijia, pe afluenții din bazinul inferior al Bistriței și pe unele râuri din Dobrogea.

A fost în vigoare **ATENȚIONAREA HIDROLOGICĂ nr. 83** din 03.07.2023, până la ora 06:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creștere**, ca urmare a precipitațiilor prognozate și propagării, pe râurile din bazinele superioare şi mijlocii ale râurilor: Olt, Argeş, Ialomița, Bistrița, Trotuş, Putna, Rm. Sărat şi Buzău.

Pe celelalte râuri, debitele vor fi în scădere, exceptând râurile din bazinele hidrografice: Crasna, Barcău, Cerna, Vedea, Suceava, Moldova, Bârlad, Prut, cursul Siretului, bazinele inferioare ale Oltului, Argeşului, Ialomiței, Bistriței, Trotuşului, Putnei, Rm. Sărat, Buzău şi râurile din Dobrogea, unde vor fi relativ staționare.

Sunt posibile creșteri de niveluri și debite pe unele râuri mici din zonele de deal și munte, mai ales pe cele din centrul și vestul țării, ca urmare a precipitațiilor prognozate, sub formă de aversă, cu caracter torențial.

**DUNĂRE**

**Debitul la intrarea în țară (secțiunea Baziaș) în intervalul 03.07 – 04.07.2023 a fost în scădere, având valoarea de 4700 m3/s**, sub media multianuală a lunii iulie (5350 m3/s).

În aval de Porțile de Fier debitele au fost în scădere.

**Debitul la intrarea în țară (secțiunea Baziaș) va fi în scădere (4400 m3/s).**

În aval de Porțile de Fier debitele vor fi în scădere.

***Se situează în faza I de apărare următoarele sectoare de dig:***

- Canton km 30-Ciulineț, Ciulineț–Isaccea, Crișan, Letea, Sf. Gheorghe, T. Vladimirescu, R3, R4 (din administrarea ANAR); Chilia Veche, Nufăru-Victoria (din administrarea consiliilor locale) (jud. Tulcea).

**2.** **Situaţia meteorologică în intervalul 03.07.2023, ora 09:00 –04.07.2023, ora 06:00**

**Administraţia Naţională de Meteorologie** (A.N.M.) a emis în data de 03.07.2023, la ora 10:00, **Atenţionarea Meteorologică nr. 79**, conform căreia:

**- MESAJ 1, COD GALBEN:** ,,*În Carpații Orientali și de Curbură, în sudul Moldovei, nordul Munteniei și în Dobrogea, vor fi perioade cu instabilitate atmosferică accentuată. Aceasta se va manifesta prin averse și cu caracter torențial, descărcări electrice, intensificări de scurtă durată ale vântului (cu rafale de 55...60 km/h), izolat vijelii și grindină. În intervale scurte de timp cantitățile de apă vor fi de 20...25 l/mp și izolat de peste 40 l/mp.”*

**- MESAJ 2, INFORMARE METEOROLOGICĂ:** ,, *În intervalul 4-6 iulie disconfortul termic va fi în creștere în regiunile sudice și estice, astfel încât indicele temperatură-umezeală (ITU) va atinge și local va depăși pragul critic de 80 de unități. Va fi caniculă, marți (4 iulie) pe arii restrânse în Lunca Dunării și în Bărăgan, iar miercuri și joi (5 și 6 iulie) în cea mai mare parte a Munteniei, vestul Dobrogei și în jumătatea de sud a Moldovei, zone unde temperaturile maxime vor fi cuprinse între 33 și 36 de grade. Notă: în sudul și estul Munteniei și în vestul Dobrogei, pe arii restrânse se va atinge pragul critic al disconfortului termic și în după-amiaza zilei de luni.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *BACĂU, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, GALAŢI, HARGHITA, NEAMŢ, PRAHOVA, TULCEA şi VRANCEA (13 prefecturi) – COD GALBEN;*

- către prefecturile județelor: *ARGEŞ, BACĂU, BRĂILA, BUZĂU, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, IALOMIŢA, ILFOV, MEHEDINŢI, OLT, PRAHOVA, TELEORMAN, TULCEA, VASLUI, VÂLCEA, VRANCEA şi Municipiul BUCUREŞTI (21 prefecturi) – INFORMARE METEOROLOGICĂ.*

**ÎN ŢARĂ**

Vremea a fost călduroasă în regiunile sudice și local în cele vestice și estice, iar indicele temperatură-umezeală (ITU) a atins pragul critic de 80 de unități, izolat în sudul și estul Munteniei. Cerul a fost variabil, cu înnorări temporar accentuate, averse și descărcări electrice, îndeosebi după-amiază și seara, local în Carpații Meridionali și Orientali, în Transilvania, Dobrogea și Moldova și izolat în Oltenia și restul zonei montane. Punctiform cantitățile de apă au depășit 20...25 l/mp. Vântul a suflat slab și moderat, cu unele intensificări asociate averselor. Temperaturile maxime s-au situat între 24 de grade la Joseni și 33 de grade la Slatina, Caracal, Roșiori de Vede, Alexandria, Videle și București- Băneasa și Filaret, iar la ora 6 se înregistrau valori termice cuprinse între 11 grade la Joseni și 23 de grade la Sulina. Spre sfârșitul intervalului izolat s-a semnalat ceață în Dobrogea și în estul Transilvaniei.

***Observaţii:*** *de ieri de la ora 6 au fost în vigoare 4 mesaje pentru fenomene meteorologice periculoase imediate: 2 avertizări cod portocaliu emise de către SRPV Constanța, 2 atenționări cod galben emise de către SRPV Cluj și SRPV Constanța.*

**LA BUCUREŞTI**

Vremea a fost în continuare călduroasă. Cerul a fost variabil, cu unele înnorări după-amiaza când în unele cartiere a plouat slab. Vântul a suflat slab și moderat. Temperatura maximă, ușor mai ridicată decât în ziua precedentă, a fost de 32 de grade la Afumați și 33 de grade la Filaret și Băneasa, iar la ora 6 se înregistrau 18 grade în Băneasa, 19 grade la Afumați și 20 de grade la Filaret.

**3. Prognoza meteorologică în intervalul 04.07.2023, ora 09:00 –05.07.2023, ora 09:00**

**ÎN ŢARĂ**

Vremea va fi călduroasă în cea mai mare parte a țării, izolat caniculară în Lunca Dunării și în Bărăgan. Disconfortul termic va continua să crească, iar mai ales în Oltenia, Muntenia, sudul Moldovei și vestul Dobrogei, indicele temperatură-umezeală (ITU) local va atinge și depăși ușor pragul critic de 80 de unități. Cerul va fi variabil, cu înnorări temporar accentuate, averse și descărcări electrice, local la munte și în zonele deluroase, în special ale Olteniei, Munteniei și Moldovei și doar pe areale mici în restul teritoriului. Astfel de fenomene vor fi mai frecvente după-amiaza și seara, ploile vor avea și caracter torențial, iar pe alocuri vor fi cantități de apă de peste 20...30 l/mp și condiții de grindină. Vântul va sufla slab și moderat, cu intensificări de scurtă durată în timpul ploilor, când punctiform vor fi posibile vijelii. Temperaturile maxime se vor încadra între 26 și 35 de grade, iar cele minime între 12 și 22 de grade.

**LA BUCUREŞTI**

Vremea va fi călduroasă, cu disconfort termic în creștere, indicele temperatură-umezeală (ITU), urmând să atingă pragul critic de 80 de unități. Cerul va fi variabil, cu probabilitate mai mare după orele amiezii pentru înnorări, ploi de scurtă durată și descărcări electrice. Vântul va sufla slab până la moderat. Temperatura maximă va fi în jur de 34 de grade, iar cea minimă de 18...20 de grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru perioada 30.06.2023-02.07.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 30.06.2023-03.07.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta II - pentru S.C. AQUAVAS S.A. Vaslui – Sucursala Vaslui din acumularea Soleşti.

DIRECȚIA COMUNICARE